CELEX: 31992R1802
Language: el
Date: 1992-07-01 00:00:00
Title: Κανονισμός (ΕΟΚ) αριθ. 1802/92 της Επιτροπής της 1ης Ιουλίου 1992 για τη μείωση των τιμών των σιτηρών που καθορίστηκαν για την περίοδο 1992/93 κατ' εφαρμογήν του καθεστώτος των σταθεροποιητών

Avis juridique important

|

31992R1802

Κανονισμός (ΕΟΚ) αριθ. 1802/92 της Επιτροπής της 1ης Ιουλίου 1992 για τη μείωση των τιμών των σιτηρών που καθορίστηκαν για την περίοδο 1992/93 κατ' εφαρμογήν του καθεστώτος των σταθεροποιητών  

Επίσημη Εφημερίδα αριθ. L 182 της 02/07/1992 σ. 0084 - 0085

ΚΑΝΟΝΙΣΜΟΣ (ΕΟΚ) αριθ. 1802/92 ΤΗΣ ΕΠΙΤΡΟΠΗΣ  της 1ης Ιουλίου 1992  για τη μείωση των τιμών των σιτηρών που καθορίσθηκαν για την περίοδο 1992/93 κατ' εφαρμογή του καθεστώτος των σταθεροποιητώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 4β παράγραφος 3,  Εκτιμώντας:  ότι η Επιτροπή διαπίστωσε ότι κατ' εφαρμογή του άρθρου 4β παράγραφος 4 του κανονισμού (ΕΟΚ) αριθ. 2727/75, η παραγωγή σιτηρών 1991/92 ξεπέρασε τη μέγιστη εγγυημένη ποσότητα για την εν λόγω περίοδο- ότι, κατ' εφαρμογή του άρθρου 4β παράγραφος 3 του  κανονισμού (ΕΟΚ) αριθ. 2727/75, πρέπει να μειωθούν κατά 3 % οι τιμές παρεμβάσεως των σιτηρών που καθορίστηκαν από το Συμβούλιο για την περίοδο 1992/93 και να προσαρμοστούν οι ενδεικτικές τιμές-  ότι, για λόγους σαφήνειας, πρέπει να περιληφθούν στο παράρτημα του παρόντος κανονισμού οι ειδικές αυξήσεις που καθορίστηκαν στο παράρτημα του κανονισμού (ΕΟΚ) αριθ. 1739/92 της Επιτροπής της 30ής Ιουνίου 1992 για τον καθορισμό, για την περίοδο εμπορίας  1992/93, των τιμών που εφαρμόζονται στον τομέα των σιτηρών (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατ' εφαρμογή του άρθρου 4β παράγραφος 3 του κανονισμού (ΕΟΚ) αριθ. 2727/75, οι τιμές που εφαρμόζονται για την περίοδο 1992/93 στον τομέα των σιτηρών είναι εκείνες που καθορίζονται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 180 της 1. 7. 1992, σ. 1. (3) ΕΕ αριθ. L 180 της 1. 7. 1992, σ. 2.    ΠΑΡΑΡΤΗΜΑ  (σε Ecu/τόνο)  ΜΑΛΑΚΟΣ ΣΙΤΟΣ  Τιμή παρεμβάσεως (1) 163,49  Ενδεικτική τιμή 226,47  ΣΙΚΑΛΗ  Τιμή παρεμβάσεως (2) 155,33  Κοινή ενδεικτική τιμή 206,16  ΚΡΙΘΗ  Τιμή παρεμβάσεως 155,33  Κοινή ενδεικτική τιμή 206,16  (σε Ecu/τόνο)  ΑΡΑΒΟΣΙΤΟΣ  Τιμή παρεμβάσεως 163,49  Κοινή ενδεικτική τιμή 206,16  ΣΟΡΓΟ  Τιμή παρεμβάσεως 155,33  Κοινή ενδεικτική τιμή 206,16  ΣΚΛΗΡΟΣ ΣΙΤΟΣ  Τιμή παρεμβάσεως 220,87  Ενδεικτική τιμή 269,10   (1) Η τιμή αυξάνεται κατά 3,27 Ecu/τόνο για το μαλακό αρτοποιήσιμο σίτο που ανταποκρίνεται στα ειδικά ποιοτικά κριτήρια που προβλέπονται στον κανονισμό (ΕΟΚ) αριθ. 1570/77 της Επιτροπής (ΕΕ. αριθ. L 174 της 14.7.1977, σ. 18). (2) Η τιμή  αυξάνεται κατά 4,09 Ecu/τόνο γαι την αρτοποιήσιμη σίκαλη που ανταποκρίνεται στα ειδικά ποιοτικά κριτήρια που προβλέπονται στον κανονισμό (ΕΟΚ) αριθ. 1570/77.